Diari Oficial de la Generalitat Valenciana


Sumari del DOGV 4256, del 24-05-2002 (2002/5351)

Informació pública del programa d'actuació integrada per al desenvolupament de la unitat d'execució 1 del sector I del polígon industrial Las Atalayas, a Chiva . Cheste.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4256

Data del DOGV
:   24-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5351


Organisme emissor
:   Regmar-Cgemed, SA

Tipus de document
:   Anunci

Informació pública del programa d'actuació integrada per al desenvolupament de la unitat d'execució 1 del sector I del polígon industrial Las Atalayas, a Chiva - Cheste. [2002/A5351]
  
La mercantil REGMAR-CGEMED, SA, amb domicili social a l'avinguda Baró de Càrcer, número 37, porta 33, 46541 València, i codi d'identificació fiscal número P84499295, ha formulat el programa d'actuació integrada del sector I del polígon industrial Las Atalayas, a Chiva - Cheste, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994), a fi de promoure el desenvolupament urbanístic de l'esmentada àrea i possibilitar-ne la destinació a ús industrial. Inclou la documentació següent:
  
- Programa per al desenvolupament de l'actuació integrada.
  
- Document d'homologació modificativa del Pla General d'Ordenació Urbana.
  
- Estudi d'avaluació d'impacte ambiental.
  
- Pla parcial.
  
- Avantprojecte d'urbanització.
  
En aplicació del que establix l'article 48.1.c, en relació amb l'article 46.3, ambdós de la referida llei, pertoca sotmetre l'esmentat programa amb tota la documentació annexa a informació pública durant el termini de 20 dies hàbils, des del sendemà de la publicació del present anunci en el Diari Oficial de la Generalitat Valenciana.
  
Es fa constar que, durant el dit termini, les persones interessades en el procediment podran formular qualssevol al·legacions que convinguen al seu dret i, si pertoca, proposicions juridicoeconòmiques; tot això en els termes i condicions de l'esmentada Llei 6/1994, i a este efecte qualsevol persona interessada podrà consultar l'expedient depositat a la Notaria de la senyora María Teresa Aparicio Colomer, situada al carrer Velázquez, 14, de Chiva (València).
  
Igualment, es fa constar que qualsevol persona, segons dret, podrà comparéixer a l'esmentada Notaria per a obtindre l'acta de protocol·lització del projecte i els documents que s'hi adjunten, o sol·licitar que li siga mostrada.
  
La referida documentació, així com l'expedient administratiu, podran ser consultats als ajuntaments de Chiva i Cheste, els dies hàbils en horari d'atenció al públic.
  
Les al·legacions respecte del programa que, si pertoca, es formulen seran presentades davant del Registre General de l'Ajuntament de Chiva.
  
Així mateix, mitjançant el present anunci, segons el que preceptua el paràgraf segon de l'article 48, en relació amb l'article 46, paràgrafs quart i quint de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a l'acabament del termini de 20 dies adés indicat. Durant l'esmentat termini podran formular-se les referides proposicions al Registre General de l'Ajuntament de Chiva.
  
Una vegada haja finalitzat el termini, el següent dia hàbil, llevat que siga dissabte, cas en què caldrà entendre el dia hàbil immediat posterior, s'efectuarà l'acte d'obertura de pliques a l'Ajuntament de Chiva. Durant els 10 dies següents al d'obertura de pliques podran ser objecte de consultes i al·legacions totes les actuacions de l'expedient.